25. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.1421 της 16 Φεβρ./2 Μαρτ.  1959 Περί εξουσιοδοτήσεως Τελωνειακών Αρχών, όπως αποφαίνωνται περί της συνδρομής των προϋποθέσεων χορηγήσεως ατελείας προσώπων δικαιουμένων δασμολογικής απαλλαγής. Έχοντες υπ’ όψιν το άρθρ. 6 του Α.Ν. 881/49 «περί Τελωνειακών και δασμολογικών τινων διατάξεων», αποφασίζομεν: Εξουσιοδοτούμεν τους Διευθυντάς των Διευθύνσεων Τελωνείων Α΄ και Β΄ Τάξεως όπως από της ισχύος της παρούσης αποφαίνωνται περί της συνδρομής των προϋποθέσεων δια την άνευ καταβολής δασμών και φόρων συμφώνως προς τας οικείας διατάξεις, παράδοσιν των μέσω των υπ’ αυτούς εισαγομένων ειδών των κάτωθι δικαιούχων ατελείας. 1.Του Πατριωτικού Ιδρύματος Κοινωνικής Προνοίας και Αντιλήψεως (Π.Ι.Κ.Π.Α.) δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν βάσει του άρθρ. 4 του Α.Ν. 1950/39 (Φ.Ε.Κ. 371/39) «περί οργανώσεως του Πατριωτικού Ιδρύματος Κοινωνικής Προνοίας και Αντιλήψεως» ως ετροποποιήθη δια του άρθρ. 3 παρ. 4 του Α.Ν. 2144/39 (Φ.Ε.Κ. 471/39) «περί δασμολογικών τινών μεταβολών». 2.Των Έργων Τέχνης των πονηθέντων εν τη αλλοδαπή υπό Ελλήνων Καλλιτεχνών εφ’ όσον πιστοποιείται τούτο υπό της Σχολής Καλών Τεχνών ή του Καλλιτεχνικού Επιμελητηρίου, απαλλασσομένων δασμών και παρομαρτούντων αυτοίς φόρων βάσει του άρθρ. 26 παρ. ΙΗ΄ του Κώδικος των Νόμων περί Τελωνειακού Δασμολογίου (Β.Δ. 25.7.1920 Φ.Ε.Κ. 170/1920) εν συνδυασμώ προς το άρθρ. 1 παρ. 2 εδάφ. 16 Α.Ν. 896/37 (Φ.Ε.Κ. 395/37) «περί καταργήσεως δασμολογικών απαλλαγών». 3.Του Ταμείου Διοικήσεως και Διαχειρίσεως Πανεπιστημιακών Δασών δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν ως απολαύοντος των απαλλαγών του Δημοσίου, βάσει του άρθρ. 10 παρ. 2 του Νόμ. 1881 /51 «περί ιδρύσεως παρά τω Πανεπιστημίω Θεσσαλονίκης-Ταμείου Διοικήσεως και Διαχειρίσεως των Πανεπιστημιακών Δασών» (Φ.Ε.Κ. 210/51). 30.Ζ.ω.23-25 Ατέλειες διάφορες 4.Των αθλητικών Σωματείων Ενώσεων Συνδέσμων ή Ομοσπονδιών, δικαιουμένων απαλλαγής εκ δασμών και λοιπών φόρων εισπραττομένων κατά την εισαγωγήν δι’ εισαγόμενα γυμναστικά, αθλητικά σκοπευτικά κλπ. όργανα και είδη, μετά γνώμην του Σ.Ε.Σ.Α. εγκρινομένην υπό του Υπουργού Παιδείας, συφώνως προς το άρθρ. 20 του Νόμ. 1727/44 «περί εξωσχολικής Σωματικής αγωγής» (Φ.Ε.Κ. 184/44). 5.Των Δημοσίων Νοσηλευτικών ιδρυμάτων δικαουμένων απαλλαγής εκ δασμών και λοιπών φόρων εισπραττομένων κατά την εισαγωγήν ως και τέλους χαρτοσήμου, βάσει του άρθρ. 8 του Ν.Δ. 2592/53 «περί οργανώσεως της Ιατρικής αντιλήψεως» (Φ.Ε.Κ. 254/53). 6.Της Εργατικής Εστίας δικαιουμένης απαλλαγής εκ δασμών και λοιπών φόρων εισπραττομένων κατά την εισαγωγήν ως το Δημόσιον βάσει του άρθρ. 42 παρ. 3 του Ν.Δ. 2698/53 «περί διοικήσεως του Ιδρύματος Κοινωνικών Ασφαλίσεων, μεταρρυθμίσεως της περί αυτού Νομοθεσίας και άλλων τινών διατάξεων» (Φ.Ε.Κ. 315/53) εν συνδυασμώ προς το άρθρ. 10 του Ν.Δ. 2473/53 «περί ιδρύσεως Ελληνικού Κέντρου Παραγωγικότητος και ρυθμίσεως θεμάτων τεχνικής βοηθείας» (Φ.Ε.Κ. 199/53). 7.Του Αυτονόμου Οργανισμού Εργατικής Κατοικίας δικαιουμένου απαλλαγής εκ δασμών και λοιπών φόρων και τελών εισπραττομένων κατά την εισαγωγήν, βάσει του άρθρ. 17 παρ. 1 του Ν.Δ. 2963/54 «περί Ιδρύσεως Αυτονόμου Οργανισμού Εργατικής Κατοικίας» (Φ.Ε.Κ. 195/54). 8.Του Κρατικού Οργανισμού Μηχανημάτων Δημοσίων Έργων, δικαιουμένου απαλλαγής εκ παντός εισαγωγικού δασμού τέλους ή δικαιώματος δια μηχανήματα, ανταλλακτικά και εργαλεία βάσει του άρθρ. 5 παρ. 3 του Νόμ. 3154/55 «περί συστάσεως Κρατικού Οργανισμού Μηχανημάτων Δημοσίων Έργων» (Φ.Ε.Κ. 63/55). 9.Των Νομαρχιακών Ταμείων δικαιουμένων απαλλαγής εκ δασμών και λοιπών φόρων εισπραττομένων κατά την εισαγωγήν ως απολαυόντων των απαλλαγών του Δημοσίου συμφώνως προς το άρθρ. 7 παρ. 5 του Ν.Δ. 3620/56 «περί τροποποιήσεως και συμπληρώσεως των διατάξεων περί διοικητικής αποκεντρώσεως» (Φ.Ε.Κ. 279/56). 10.Του Εθνικού Οργανισμού Καπνού, δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν ως το Δημόσιον βάσει του άρθρ. 9 παρ. 2 του Ν.Δ. 3758/57 «περί ιδρύσεως Εθνικού Οργανισμού Καπνού» (Φ.Ε.Κ. 184/57). 11.Του Οργανισμού Κωπαΐδος δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν ως απολαύοντος των  ατελειών του Δημοσίου, βάσει του άρθρ. 13 παρ. 2 του Ν.Δ. 3784/57 «περί καταργήσεως του Υδραυλικού Ταμείου Βοιωτικού Κηφισσού υπαγωγής των έργων Βοιωτικού Κηφισσού εις τον Οργανισμόν Κωπαΐδος και άλλων τινών διατάξεων» (Φ.Ε.Κ. 207/57). 12.Του Οργανισμού Βάμβακος δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν ως απολαύοντος των ατελειών του Δημοσίου, βάσει του άρθρ. 18 του Ν.Δ. 3853/58 «περί Οργανισμού Βάμβακος» (Φ.Ε.Κ. 160/58). 13.Του Ελληνικού Οργανισμού Τουρισμού, δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν, ως εξομοιουμένων προς το Δημόσιον βάσει του άρθρ. 2 παρ. 2 του Ν.Δ. 3909/58 «περί κυρώσεως Πράξεως του Υπουργικού Συμβουλίου, αφορώσης χορηγηθείσας απαλλαγάς δια την ίδρυσιν ξενοδοχείων και περί χορηγήσεως δασμολογικών διευκολύνσεων εις νεοϊδρυόμενα ξενοδοχεία (Φ.Ε.Κ. 198/58) και 14.Της Ανωτάτης Γεωπονικής Σχολής Αθηνών, δικαιουμένης απαλλαγής εκ δασμών και λοιπών φόρων εισπραττομένων κατά την εισαγωγήν, βάσει του άρθρ. 1 του Νόμ. 672/1943 κυρωθέντος δια της υπ’ αριθ. 256/1946 Πράξεως του Υπουργικού Συμβουλίου (Φ.Ε.Κ. 167/46) εν συνδυασμώ προς το άρθρ. 11 του Νόμ. 6263/30 περιληφθέν ως άρθρ. 36 του από 3.12.43 Κανον. Δ/τος (Φ.Ε.Κ. 414/43) και το άρθρ. 12 παρ. 2 εδάφ. β΄ του Α.Ν. 660/37 (Φ.Ε.Κ. 159/37). Όσον αφορά τα προσακτέα δικαιολογητικά την διαδικασίαν και λοιπάς διατυπώσεις χορηγήσεως της απαλλαγής των ανωτέρω δικαιούχων εφαρμογήν θα έχη η υπ’ αριθ. Δ.6220/55 απόφασις ημών. Η παρούσα δημοσιευθήτω δια της Εφημερίδος της Κυβερνήσεως. 